সল্টলেকের ডিবি ব্লকের নিরাপদ কোঅপারেটিভ হাউসিং। এই হাউসিংয়েই ভাড়া নেন বসাক দম্পতি। সমস্যার শুরু হাউসিংয়ের পার্কিংয়ে রাখা গাড়ি নিয়ে। কার লোনের টাকা না মেটানোয় গাড়ি সিজ করতে আসে ব্যাঙ্কের কর্মীরা। তখনই নাম বিভ্রাট। সামনে আসে বসাক বাবুর বহুরূপী পরিচয়। ব্যাঙ্কের খাতায় তার নাম সৌমেন বসাক। হাউসিংয়ে পরিচিত সোমনাথ নামে। আবার আইনজীবীর পাঠানো চিঠিতে তিনি সোম বাবু। বিভ্রান্তি চরমে ওঠে। আর এখানেই উঠছে প্রশ্ন। আবাসনের বাসিন্দাদের প্রশ্ন, তাহলে কোন ভরসায় , বা কোন নিরাপত্তায় তারা আবাসনে থাকবেন? প্রশ্ন উঠছে আবাসনকমিটির দায়িত্ব নিয়েও? একজনকে ভাড়া দেওয়ার আগে তার সচিত্র পরিচয় পত্র কেন দেখে নেওয়া হল না? অন্যান্য প্রামান্য তথ্য আদৌ কী রয়েছে কমিটির কাছে? একইসঙ্গে প্রশ্ন উঠছে পুলিসের ভূমিকা নিয়েও।